ร้านครัวตะนุเป็นร้านข้าวต้มโต้รุ่ง แต่เดิมมี 2 สาขา 
สาขาแรกตั้งอยู่ในซอยลาดพร้าว101 และสาขา2 
อยู่ที่ซอยโพธิ์แก้ว ปัจจุบันรวมสาขาเหลือเพียงที่เดียว
ที่ซอยโพธิ์แก้วเท่านั้น ร้านนี้เปิดมาไม่ต่ำกว่า 10 ปีค่ะ  
ทานมาตั้งแต่เด็กจนโตเหมือนเดิมเพราะบ้านอยู่แถวนี้

ที่นี่เปิดตั้งแต่ 11 โมงถึงตี 2 (ถ้าจำไม่ผิด)
มีทั้งโซนนั่งทานอาหารปกติ โซนเวทีสำหรับสังสรรค์
และโซนคาราโอเกะห้องแอร์ เปิดเป็นห้องส่วนตัว

พูดถึงเรื่องอาหาร เมนูที่สั่งครั้งนี้ได้แก่

● ต้มซุปเปอร์ recommended!
ซุปเปอร์ขาไก่+ข้อ+น่องเล็ก ต้มมาแบบเปื่อยๆ
เลยค่ะ ดูดๆเนื้อก็หลุดแล้ว 5555 อร่อยมากกก รสชาติน้ำซุปก็จัดจ้านเค็มเปรี้ยวเผ็ด แซ่บดีค่ะ

● ผัดแขนงคะน้าปลาเค็ม
แขนงคะน้าอ่อน ผัดแบบสะดุ้งไฟ ผักยังเขียวกรอบ
ปลาเค็มก็ใส่มาพอสมควร รสชาติดีค่ะ

● ลาบปลาดุก
ลาบปลาดุกอันนี้กินเพลินๆ รสชาตินัวๆไม่จัดมาก
เนื้อปลาสับหยาบทอดกรอบ ไม่มีก้างเลย กินง่าย

● ยำไข่เยี่ยวม้า
ไข่เยี่ยวม้า 2 ฟองผ่าซีกมา ราดด้วยน้ำยำรสชาติดีค่ะ 
กลมกล่อมเปรี้ยวเค็มหวาน โรยด้วยถั่วและพริกขี้หนู

● ต้มหน่อไม้จีน
ชามนี้ก็อร่อย หน่อไม้จีนต้มมาไม่เหนียว กำลังดี
ให้ปริมาณเยอะ น้ำซุปก็อร่อยไม่จืด ใส่ข้อไก่ด้วย

ยังมีอีกหลายๆเมนูเลยที่อร่อย เช่น ผัดกระเฉดไฟแดง
ไส้ตันทอดกระเทียม, กบทอดกระเทียม, ผัดเผ็ดนก,
ต้มไส้พะโล้, ไส้พะโล้ทอด, ผัดยอดมะระไฟแดง
และอื่นๆอีกมากมายเลย (ไว้เดี๋ยวมารีวิวเพิ่ม)

อาหารที่นี่มาไวค่ะ ราคาไม่แพง เป็นร้านข้าวต้มโต้รุ่ง
ที่เรียกได้ว่า "ดีมาก" ทั้งในเรื่องรสชาติและบริการ
ปกติมาทานที่นี่บ่อยๆอยู่แล้ว วันนี้เลยขอเชิญชวน
เพื่อนๆวงในให้มาลองดูซักครั้งค่ะ ไม่ผิดหวังแน่นอน
